Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: szabályairól szóló 2007. évi CXXXVIII. törvény (a továbbiakban: Bszt.) 4. § (2) bekezdés 5. pontja helyébe a következõ
Paragraph Index: 1819

(7) A (4) bekezdés szerinti közös határozat, valamint Magyarországtól eltérõ fogadó tagállam hatáskörrel rendelkezõ felügyeleti hatósága által fióktelepet rendszerszinten jelentõsnek minõsítõ határozat Magyarországon közvetlenül alkalmazandó és végrehajtható. 175/B. § Ha magyarországi székhelyû befektetési vállalkozás más EGT-államban rendszerszinten jelentõs fióktelepet létesít, a Felügyelet értesíti a másik EGT-állam hatáskörrel rendelkezõ felügyeleti hatóságát, amennyiben a befektetési vállalkozásnál vagy olyan vállalkozásnál, amelyre a befektetési vállalkozással együttesen kiterjed az összevont alapú felügyelet, információt szerez olyan kedvezõtlen fejlemény bekövetkezésérõl, amely súlyosan érintheti a befektetési vállalkozást. Értesítést küld továbbá akkor is, ha a befektetési vállalkozással szemben jelentõs szankciót, intézkedést alkalmazott, ideértve a 164. § (1) bekezdésének t) pontja szerinti felügyeleti intézkedést.”

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes